Atklāta konkursa

„Informācijas tehnoloģiju aprīkojuma piegāde un uzstādīšana”

RTU-2014/123

Rīga, 2014.gada 20.oktobrī

*Atbilde par saņemto jautājumu*

Jautājums:

Personu grupa var piedalīties šajā konkursā, neveidojot juridisku organizāciju. Bet šīm personām ir jāiesniedz kopīgs piedāvājums, kas nozīmē, ka Pieteikumu par dalību konkursā paraksta visas personas. Ar šādu pieteikumu, tiek uzskatīts, ka piedāvājumu minētajam konkursam iesniedz personu apvienība.

Vai esmu pareizi sapratis šo nolikuma prasību?

Atbilde:

Tā kā jautājumā nav precīzi minēts atklāta konkursa nolikuma “Informācijas tehnoloģiju aprīkojuma piegāde un uzstādīšana” ar ID Nr. RTU-2014/123 punkts, kurš nav skaidrs – sniedzam vispārēju skaidrojumu.

Saskaņā ar Publisko iepirkumu likuma 1.panta 11.punktu “*piegādātājs — fiziskā vai juridiskā persona, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus*”.

Tātad - personu grupa var piedalīties šajā konkursā, neveidojot juridisku organizāciju uz piedāvājuma iesniegšanas laiku. Ievērojot nolikuma 9.4.punktu “*Ja pretendents, ar kuru Pasūtītājs pieņēmis lēmumu slēgt iepirkuma līgumu, ir personu apvienība, pretendentam ir pienākums 10 dienu laikā no brīža, kad iepirkuma rezultāts normatīvajos aktos noteiktajā kārtībā kļuvis neapstrīdams, reģistrēt personālsabiedrību normatīvajos aktos noteiktajā kārtībā*”.

Ja piedāvājumu iesniedz fizisko vai juridisko personu apvienība jebkurā to kombinācijā vai personālsabiedrība, jānorāda persona, kura pārstāv Piegādātāju apvienību Konkursā, kā arī katras personas atbildības apjoms, veicamo darbu uzskaitījums un vienošanās par sadarbību konkrētā līguma izpildē.

Saskaņā ar nolikuma 2.5.punktu, Piedāvājumu jāparaksta Pretendenta pārstāvim ar pārstāvības tiesībām vai tā pilnvarotai personai. Ja Pretendents ir piegādātāju apvienība, piedāvājumu jāparaksta katras personas, kas iekļauta piegādātāju apvienībā, pārstāvim ar pārstāvības tiesībām vai tā pilnvarotai personai.

Saskaņā ar nolikuma 4.1.1.punktā izvirzīto prasību, nolikuma 4.2.1. punktā noteikts, ka Pretendents iesniedz pieteikums par piedalīšanos Konkursā, kas ir aizpildīts atbilstoši nolikuma pielikumam Nr.1 – Pieteikuma vēstules forma un kas apliecina, ka Pretendents pilnībā izprot un piekrīt Konkursa noteikumiem, apņemas tos ievērot un izpildīt Iepirkuma nosacījumus saskaņā ar visiem Nolikuma, tā pielikumu, Pretendenta piedāvājuma un līguma projekta noteikumiem. Ja piedāvājumu iesniedz personu apvienība, visi apvienības dalībnieki paraksta pieteikumu par piedalīšanos iepirkumā.

*Iepirkumu komisija*